নওয়াদা জেলা
নওয়াদা জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর নওয়াদা। নওয়াদা জেলা বিহারের মগধ বিভাগের অন্তর্গত। এই জেলার ভূখণ্ড প্রাচীন মগধ মহাজনপদ, শুঙ্গ ও গুপ্ত সাম্রাজ্যের অধিভুক্ত ছিল। এই জেলার উত্তর দিকে রয়েছে বিহারের নালন্দা জেলা, উত্তরপূর্ব দিকে রয়েছে শেখপুরা জেলা, পূর্ব দিকে রয়েছে জামুই জেলা, পশ্চিম দিকে রয়েছে গয়া জেলা, দক্ষিণপূর্ব দিকে রয়েছে ঝাড়খণ্ডের গিরিডি জেলা এবং দক্ষিণ দিকে রয়েছে ঝাড়খণ্ডের কোডারমা জেলা।